b'\n_START_ARTICLE_\nKonvikt, Rakovnik\n_START_SECTION_\nZgodovina\n_START_PARAGRAPH_\nLeta 1907 se je pri\xc4\x8dela gradnja zgradbe po na\xc4\x8drtih italijanskega arhitekta Maria Ceradinija. \xc5\xbde leta 1909 se je v zgradbo naselila ljudska \xc5\xa1ola, po koncu prve svetovne vojne pa so v zgradbi pri\xc4\x8dele delovati obrtne \xc5\xa1ole. Leta 1936 so zaprli obrtne \xc5\xa1ole in ustanovili tiskarno. Med drugo svetovno vojno je v zgradbi delovala II. dr\xc5\xbeavna mo\xc5\xa1ka realna gimnazija, nato pa je po vojni zgradbo zasegla JLA; do leta 1952 je zgradbo uporabljala kot voja\xc5\xa1nico, zapore in tabori\xc5\xa1\xc4\x8de za vojne ujetnike. Leta 1952 so zgradbo ponovno namenili za gimnazijo, ki je tu ostala le do leta 1958, ko se je v zgradbo naselila Osnovna \xc5\xa1ola Oskar Kova\xc4\x8di\xc4\x8d. Tudi osnovna \xc5\xa1ola je delovala le kraj\xc5\xa1i \xc4\x8das (do leta 1963), nato pa je zgradbo prevzela tekstilna tovarna Angora. Slednja je tu ostala do leta 2001, ko je bila zgradba denacionalizirana in vrnjena salezijancem._NEWLINE_Po vrnitvi so salezijanci sprva prenovi stavbo, ki je bila zaradi razli\xc4\x8dnih namenov in slabega vzdr\xc5\xbeevanja v slabem stanju; prenovo zgradbe je na\xc4\x8drtoval arhitekt Andrej Mlakar.'